Gandia completa l´estudi del Pla Acústic Municipal amb els mesuraments realitzats al Grau i la Platja durant l´estiu passat
28 febrer 2018

## Gandia completa l´estudi del Pla Acústic Municipal amb els mesuraments realitzats al Grau i la Platja durant l´estiu passat28 febrer 2018Última actualització: 14 juliol 2025

![](../gestion/img/DSC01492.JPG)  
  

El **coordinador d'Urbanisme, Vicent Mascarell** i el **director tècnic de l'empresa Acusttel, Juan Luís Aguilera**, han presentat aquest matí els resultats de la segona fase de l’estudi acústic de Gandia que donarà lloc al Pla Acústic Municipal, un compromís electoral dels dos grups que conformen el govern local de Gandia.

Concretament s’ha estudiat el Grau i la Platja durant l’estiu passat, durant la temporada de màxima afluència de visitats en zones d'alt trànsit, d'alt tràfec de gent i de concentració d'activitats. Per a la realització de l'estudi acústic s'han realitzat els següents tipus de mesuraments: 20 mesuraments puntuals dia i nit; 16 mesuraments de l'ambientació d'hotels; 10 estacions de monitoritzat 24 per a l’avaluació del trànsit;  10 estacions de monitoritzat 48 hores per a l’avaluació de zones sensibles; 5 Estacions de monitoritzat de zones d'oci. (Mesuraments de 72 h en cap de setmana). S'hi han pres registres de nivells de soroll durant mes 1.090 h en un mostreig espacial i temporal entre julio i agost de 2017.

Del conjunt dels mesuraments puntuals realitzats es desprèn que el nivell mitjà és de 64,3 dB (A) per al període diürn i de 61,5 dB (A) per al període nocturn. Si el que s'analitza són els resultats dels mesuraments continus de 24h i 48h, el nivell mitjà per al període diürn és de 64,3 dB (A) i el nivell mitjà per al període nocturn és de 62,4 dB(A).

Els objectius de qualitat acústica per a un ús residencial són, segons la normativa autonòmica:   
55 dBA per al període diürn (8-22h)   
45 dBA per al període nocturn (22-8h)

Respecte als mesuraments realitzats a l'entorn dels hotels, s'han recopilat dades per a engegar una sèrie de requisits/condiciones que permeten als hotels adequar-se i determinar les condicions de funcionament individuals que facen compatible la seua oferta lúdica amb l'entorn residencial.

A partir de les dades que es van obtenir en els mesuraments durant tres caps de setmana consecutius en les zones d'oci de la Platja de Gandia es donaven les condicions per a elaborar Planes Acústics Municipal d'Àmbit Zonal amb la superació de mes de 10 dB (A). 

En les zones de Plaza Castell i Avinguda de la Pau s'apunten indicis de Zona Acústicament Saturada, encara que cal determinar en cada cas de forma detallada les principals fonts de soroll, estudiar de forma específica el compliment de les condicions, així com la delimitació de les zones.

A partir de totes les dades que s'obtinguen i una vegada confeccionat el MAPA DE SOROLL del municipi i diagnòstic de la contaminació acústica es formularan les directrius encaminades a intentar la millora de les condicions acústiques del terme municipal de manera que s'aconseguisquen de forma gradual la reducció dels nivells sonors en aquelles zones més conflictives.   
Per a intentar aconseguir aquest objectiu de millora de la qualitat acústica del terme municipal confeccionarà un Programa d'Actuació, dins del qual s'inclouran, si escau, els plans zonals, que conjuntament amb el Mapa Acústic de tot el terme municipal forma el denominat Pla Acústic Municipal.

Des de principi de legislatura, el departament d'Activitats ha desenvolupat un treball de prevenció i control del soroll a la nostra ciutat. "_Hem reforçat el departament i amb aquest estudi complim la legislació, ja que fa més de 10 anys que Gandia no disposava d'un estudi acústic. La idea és que, una vegada completada la diagnosi, tinguem totes les dades per començar a adoptar mesures dirigides a disminuir l'impacte sonor, sempre de la mà dels empresaris i veïns de les zones on calga realitzar actuacions i d'acord amb les recomanacions dels especialistes en la matèria_", ha assegurat  Vicent Mascarell, qui en aquest sentit ha anunciat que hui mateix s’ha informat en l’òrgan ambiental de la incorporació d’elements arquitectònics per a la reducció de l’impacte del soroll, entre altres mesures que milloren la qualitat de vida de la ciutadania. També es crearà una comissió tècnica permanent de seguiment.

Tot i superar, com era previsible, la norma autonòmica en algunes zones i horaris, Aguilera ha mostrat la seua sorpresa pel que a la resta de zones de la platja que es troben dins els índex de normalitat.